b'\n_START_ARTICLE_\nAngles de Tait-Bryan\n_START_PARAGRAPH_\nEls angles de Tait-Bryan, o tamb\xc3\xa9 angles de navegaci\xc3\xb3, s\xc3\xb3n un tipus d\'angles d\'Euler usats per descriure l\'orientaci\xc3\xb3 d\'un objecte en tres dimensions._NEWLINE_Si es t\xc3\xa9 un sistema de coordenades m\xc3\xb2bil respecte d\'un fix, en tres dimensions, i es vol donar la posici\xc3\xb3 del sistema m\xc3\xb2bil en un moment donat, hi ha diverses possibilitats de fer-ho. Una d\'elles s\xc3\xb3n els  angles de Tait-Bryan  o angles de navegaci\xc3\xb3.\n_START_SECTION_\nDefinici\xc3\xb3 matem\xc3\xa0tica\n_START_PARAGRAPH_\nEls angles de navegaci\xc3\xb3, anomenats en matem\xc3\xa0tica  angles de Tait-Bryan , s\xc3\xb3n tres coordenades angulars que defineixen un triedre rotat des d\'un altre que es considera el sistema de refer\xc3\xa8ncia. Es defineixen matem\xc3\xa0ticament de manera similar als angles d\'Euler, per\xc3\xb2 en comptes d\'usar com a l\xc3\xadnia de nodes el tall entre dos plans hom\xc3\xb2legs (per exemple el XY \xc3\xa9s l\'hom\xc3\xb2leg del xy), s\'utilitzen dos plans no hom\xc3\xb2legs (per exemple XY i yz)._NEWLINE_Per exemple, en el dibuix adjunt que utilitza el conveni ZXY, es defineixen mitjan\xc3\xa7ant els plans xy (pla perpendicular a l\'eix "z" usat a la primera rotaci\xc3\xb3) del sistema de refer\xc3\xa8ncia, i el pla ZX del sistema m\xc3\xb2bil (pla perpendicular a l\'eix "Y" de l\'\xc3\xbaltima rotaci\xc3\xb3).\n_START_SECTION_\nSignificat en embarcacions\n_START_PARAGRAPH_\nEn embarcacions aquests angles s\xc3\xb3n: Angle de deriva, Angle d\'inclinaci\xc3\xb3 i Angle d\'escora.'